PATVIRTINTA

Klaipėdos miesto savivaldybės tarybos

2013 m. vasario 28 d. sprendimu nr. T2-33

(Klaipėdos miesto savivaldybės tarybos

2013 m. lapkričio 28 d. sprendimo nr. T2-279

redakcija)

KLAIPĖDOS MIESTO SAVIVALDYBĖS

**SVEIKATOS APSAUGOS PROGRAMOS (NR. 13) APRAŠYMAS**

|  |  |
| --- | --- |
| Biudžetiniai metai | **2013-ieji metai** |
| Asignavimų valdytojas (-ai), kodas  | Socialinių reikalų departamentas, 3Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Sveikatos apsaugos programa** | Kodas | **13** |
| **Programos parengimo argumentai** | Šia programa siekiama užtikrinti kokybišką Klaipėdos miesto gyventojų asmens ir visuomenės sveikatos priežiūrą, sveikatos politikos įgyvendinimą savivaldybės lygiu. Programa numato efektyviai formuoti sveikatos priežiūros sistemą, tikslingai paskirstyti lėšas asmens ir visuomenės sveikatos priežiūros įstaigoms ir sveikatos priežiūrai, atlikti sveikatos priežiūros paslaugų kokybės vertinimą, gerinti sveikatos priežiūros paslaugų prieinamumą, nustatyti sveikatos priežiūros įstaigų modernizavimo ir infrastruktūros gerinimo prioritetus. Realizuojamos Lietuvos Respublikos vietos savivaldos įstatyme nustatytos savivaldybių savarankiškosios funkcijos – pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); savivaldybių sveikatos programų rengimas ir įgyvendinimas; parama savivaldybės gyventojų sveikatos priežiūrai |
| **Ilgalaikis prioritetas****(pagal KSP)** | Sveika, sumani ir saugi bendruomenė | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą  | Kodas | **03** |
| **Programos tikslas** | Stiprinti ir kryptingai plėtoti asmens ir visuomenės sveikatos priežiūros paslaugas | **Kodas** | **01** |
| **Tikslo įgyvendinimo aprašymas.**Įgyvendinant tikslą realizuojamos Lietuvos Respublikos vietos savivaldos įstatyme nustatytos savivaldybių savarankiškosios funkcijos – pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); savivaldybių sveikatos programų rengimas ir įgyvendinimas; parama savivaldybės gyventojų sveikatos priežiūrai. Siekiama užtikrinti kokybišką Klaipėdos miesto gyventojų asmens ir visuomenės sveikatos priežiūrą, sveikatos politikos įgyvendinimą savivaldybės lygiu, efektyviai formuoti sveikatos priežiūros sistemą, tikslingai paskirstyti lėšas asmens ir visuomenės sveikatos priežiūros įstaigoms ir sveikatos priežiūrai, atlikti pasitenkinimo gaunamomis sveikatos priežiūros paslaugomis vertinimą įstaigose, gerinti sveikatos priežiūros paslaugų prieinamumą. **01 uždavinys. Užtikrinti visuomenės sveikatos priežiūros paslaugų teikimą.** *Klaipėdos miesto savivaldybės visuomenės sveikatos rėmimo specialiosios programos įgyvendinimas prioritetinėse srityse.* Lietuvos Respublikos sveikatos sistemos įstatymas įpareigoja savivaldybes rengti ir įgyvendinti Savivaldybės visuomenės sveikatos rėmimo specialiąją programą. Klaipėdos miesto savivaldybės taryba 2005 m. vasario 24 d. sprendimu Nr. T2-36 patvirtino Klaipėdos miesto savivaldybės visuomenės sveikatos rėmimo specialiosios programos įgyvendinimo tvarką. Klaipėdos miesto savivaldybės taryba 2011-03-17 sprendimu Nr. T2-48 patvirtino Klaipėdos miesto savivaldybės 2011-2014 metų visuomenės sveikatos rėmimo specialiąją programą, kurioje nustatytos prioritetinės sveikatinimo sritys: priklausomybių prevencija, užkrečiamųjų ligų prevencija, vaikų sveikatos gerinimas, saugios bendruomenės organizavimas ir užtikrinimas, sveikos gyvensenos (subalansuotos mitybos, fizinio aktyvumo) formavimas, visuomenės informavimas sveikatos klausimais. Savivaldybės bendruomenės sveikatos taryba yra įgaliota kasmet nustatyti Savivaldybės visuomenės sveikatos rėmimo specialiosios programos lėšų naudojimo prioritetus pagal tikslines priemones. Klaipėdos miesto asociacijos ir viešosios įstaigos, dirbančios sveikatinimo srityje, yra nepakankamai aktyvios, todėl nuo 2005 m. pradėtas jų vykdomų programų rėmimas, siekiant šias asociacijas sustiprinti ir paremti. Kasmet asociacijų pateikiamų projektų kokybė gerėja, todėl tikimasi paremti ne kuo daugiau projektų, bet kokybiškesnius ir labiausiai atitinkančius visuomenės sveikatinimo prioritetus bei dienų aktualijas.*Sveikatos priežiūros stiprinimo, ugdymo ir profilaktinės veiklos įgyvendinimas Klaipėdos miesto savivaldybės mokyklose-darželiuose, nevalstybinėse (privačiai įsteigtose) ir profesinėse mokyklose.* Vaikų sveikatos priežiūros stiprinimo, ugdymo ir profilaktinės veiklos Klaipėdos miesto mokyklose (kurių steigėjas nėra Klaipėdos miesto savivaldybė) ir mokyklose-darželiuose įgyvendinimą, vadovaudamiesi Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1031/ISAK-2680 ir Klaipėdos miesto savivaldybės tarybos 2006 m. vasario 23 d. sprendimu Nr. T2-60 patvirtinta Sveikatos priežiūros Klaipėdos miesto mokyklose tvarka, atlieka visuomenės sveikatos priežiūros specialistai. Vaikų sveikatos priežiūra užtikrinama 20-yje ugdymo įstaigų.*BĮ Klaipėdos miesto visuomenės sveikatos biuro veiklos organizavimas.* Klaipėdos miesto visuomenės sveikatos biuras vykdo savivaldybės (pagal sutartis – kitų savivaldybių) teritorijoje Lietuvos Respublikos įstatymais ir kitais teisės aktais reglamentuojamą savivaldybių visuomenės sveikatos priežiūrą – visuomenės sveikatos stebėseną (monitoringą), visuomenės sveikatos stiprinimą ir ugdymą, siekiant mažinti gyventojų sergamumą ir mirtingumą, gerinti gyventojų gyvenimo kokybę. Įvykdyta Klaipėdos miesto visuomenės sveikatos stebėsenos 2009–2011 m. programa ir sukurta kompiuterinė jos versija (duomenų bankas). 2011 m. parengta ir vykdoma Klaipėdos miesto visuomenės sveikatos stebėsenos 2012–2014 m. programa.BĮ Klaipėdos visuomenės sveikatos biuras nuo 2008 m. organizuoja sveikatos priežiūros specialistų, dirbančių savivaldybės įsteigtose bendrojo ugdymo mokyklose, veiklą. Vaikų sveikatos priežiūra užtikrinama 31 ugdymo įstaigoje, kurių steigėja yra Klaipėdos miesto savivaldybė.2013 m. visos biuro veiklos orientuosis į Lietuvos Respublikos Seimo priimtą nutarimą – Lietuvoje 2013 metai paskelbti sveikatingumo metais. **02 uždavinys. Užtikrinti asmens sveikatos priežiūros paslaugų teikimą.** *BĮ Klaipėdos sutrikusio vystymosi kūdikių namų išlaikymas ir veiklos organizavimas.* Klaipėdos sutrikusio vystymosi kūdikių namų veiklos tikslai: gerinti ankstyvojo amžiaus (nuo gimimo iki 7 m.) vaikų sveikatą, mažinant šių vaikų sergamumą ir negalią; gerinti ankstyvojo amžiaus vaikų gyvenimo kokybę ir mažinti socialinę atskirtį, teikiant sveikatos priežiūros, socialines ir ugdymo paslaugas. Lietuvos Respublikos Vyriausybės nutarimu Klaipėdos sutrikusio vystymosi kūdikių namuose yra apgyvendinami ankstyvojo amžiaus sutrikusio vystymosi vaikai iš Klaipėdos, Telšių ir Tauragės apskričių. Įstaiga teikia savo paslaugas gyventojams iš visų Lietuvos savivaldybių, kurios yra dėl šių paslaugų gavimo sudariusios sutartis su Klaipėdos miesto savivaldybe, kaip įpareigoja Lietuvos Respublikos Vyriausybės 2010 m. liepos 21 d. nutarimas Nr. 1096.*BĮ Klaipėdos priklausomybės ligų centro išlaikymas ir veiklos organizavimas.* Klaipėdos priklausomybės ligų centro veiklos tikslai: gerinti gyventojų sveikatą, mažinant sergamumą ir mirtingumą dėl priklausomybės ligų; kokybiškai teikti specializuotą kvalifikuotą asmens sveikatos priežiūrą (ambulatorinę, stacionarinę) asmenims, žalingai vartojantiems alkoholį, narkotines ir kitas psichoaktyvias medžiagas, sergantiems priklausomybės ligomis, ir konsultuoti jų šeimos narius; gerinti gyventojų gyvenimo kokybę, vykdant narkotinių ir kitų psichoaktyviųjų medžiagų vartojimo prevencines ir žalos mažinimo programas. Įstaiga teikia savo paslaugas gyventojams iš visų Lietuvos savivaldybių, kurios yra dėl šių paslaugų gavimo sudariusios sutartis su Klaipėdos miesto savivaldybe, kaip įpareigoja Lietuvos Respublikos Vyriausybės 2010 m. liepos 21 d. nutarimas Nr. 1096. *Klaipėdos miesto gyventojų sveikatos priežiūros paslaugų rėmimas.* Savivaldybė, siekdama užtikrinti tinkamą ir prieinamą sveikatos priežiūrą visiems gyventojams, vadovaudamasi Lietuvos Respublikos sveikatos sistemos įstatymo 48 straipsnio 9 punktu, gali remti sveikatos priežiūros paslaugas, kurių sąrašą ir teikimo tvarką nustato savivaldybės taryba. Blogėja senyvo amžiaus ir žmonių su negalia burnos ertmės būklė, daugėja žmonių su bedantėmis burnomis, o 2012 m. rugsėjo 1 d. duomenimis, kompensuojamo dantų protezavimo eilėje laukia 8113 Klaipėdos miesto gyventojų. PSDF lėšos skiriamos savivaldybei pagal statistinį gyventojų skaičių. Savivaldybei palikta teisė papildomai savivaldybės biudžeto lėšomis finansuoti savo teritorijos gyventojų dantų protezavimą, taip mažinant kompensuojamo dantų protezavimo eilėje laukiančių žmonių skaičių. Klaipėdos miesto savivaldybės taryba 2011-09-22 sprendimu Nr. T2-280 patvirtino Klaipėdos miesto savivaldybės gyventojų sveikatos priežiūros rėmimo iš savivaldybės biudžeto tvarkos aprašą. Savivaldybė gali skirti dantų protezavimo paslaugų išlaidas kompensacijoms padengti (asmeniui pačiam susimokėjus už jam suteiktas paslaugas) išimties tvarka asmenims, neturintiems dantų bei negalintiems atlikti kramtymo funkcijos ir sergantiems kita sunkia liga (onkologinės III–IV stadijos ligos; kitos lėtinės ligos, dėl kurių asmenims nustatytas sunkus neįgalumo lygis arba specialusis nuolatinės slaugos poreikis). **03 uždavinys. Modernizuoti sveikatos priežiūros įstaigų infrastruktūrą.**Iki 2015 m.numatoma atlikti einamojo remonto sveikatos įstaigose. *BĮ Klaipėdos priklausomybės ligų centre (Taikos pr. 46)* planuojama remontuoti 1-ojo skyriaus patalpas – sienas, lubas, grindų dangą, pakeisti dalį lovų stacionare, čiužinius, kurie nekeisti nuo 1995 m. Blogos sąlygos neigiamai veikia pacientų elgesį ir darbuotojų motyvaciją.*VšĮ Klaipėdos vaikų ligoninės lifto keitimas (K. Donelaičio g. 7)*. Padidėjus ligoninių ir personalo kiekiui hidraulinis liftas nebetenkina ligoninės poreikių. Elektrinis liftas per valandą startuoja 200, o hidraulinis – tik 46, esant didesniam apkrovimui įkaista tepalas ir būna dažnos prastovos. Pacientų aptarnavimas vežimėliuose, lovose į operacinę ir kitus skyrius tampa problemiškas. Savivaldybės lėšomis numatoma spręsti šią problemą.Planuojama užbaigti *VšĮ Klaipėdos universitetinės ligoninės centrinio korpuso operacinių rekonstrukciją*. Šiam projektui 2013 m. savivaldybės biudžeto lėšos nenumatomos |
| **13.01 tikslo įgyvendinimo vertinimo kriterijai** |
| Rodiklio pavadinimas, mato vnt. | Savivaldybės padalinys, atsakingas už rodiklio reikšmių pateikimą | Planuojama rodiklio reikšmė, metais |
| 2012faktas | 2013 | 2014 | 2015 |
| Valstybinių sveikatos priežiūros programų, finansuojamų iš PSDF lėšų, įgyvendinimas, %:* vaikų dantų silantavimas
* gimdos kaklelio vėžio profilaktinė programa
* krūties vėžio profilaktinė programa
* priešinės liaukos vėžio profilaktinė programa

- širdies ir kraujagyslių ligų prevencinė programa | Socialinių reikalų departamentas | 14\*\*18\*\*21\*\*28\*\*28\*\* | 1520212929 | 1621222930 | 1621223030 |
| Sveikatos priežiūros priemonių, atliktų mokyklose, skaičius, vnt. per metus, tenkantis vienam mokiniui | Socialinių reikalų departamentas | 0,7\*\* | 0,9 | 1,0 | 1,1 |
| Vienam gyventojui vidutiniškai tenkantis apsilankymų skaičius PSPC sk., vnt. | Socialinių reikalų departamentas | 5,9\*4,9\*\* | 5,1 | 5,2 | 5,3 |
| Modernizuota sveikatos įstaigų, sk. | Investicijų ir ekonomikos departamentas | 2 | 1 | 2 | 0 |

\* 2010 m. faktas, \*\*2011 m. faktas

|  |
| --- |
| **Numatomas programos įgyvendinimo rezultatas:**sveikatos priežiūros paslaugų spektro plėtra;kokybiškesnės sveikatos priežiūros paslaugos;visuomenės sveikatos priežiūros paslaugų sustiprinimas;didesnė visuomenės dalis vadovaujasi sveikos gyvensenos principais;sveikatos priežiūros įstaigų lėšų taupymas mažėjančio energijos suvartojimo sąskaita, racionalus resursų panaudojimas bei sumažintos patalpų eksploatacinės išlaidos;sveikatos statistikos rodiklių gerėjimas (mažėjantis gyventojų sergamumas, mirštamumas ir kt.) |
| **Galimi programos finansavimo variantai:** Klaipėdos miesto savivaldybės biudžetas, Aplinkos apsaugos specialiosios rėmimo programos lėšos, Privalomojo sveikatos draudimo fondo lėšos, valstybės biudžeto lėšos, Europos Sąjungos paramos lėšos, kitos lėšos (įstaigų lėšos) |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.2.1 uždavinys. Didinti sveikatos priežiūros paslaugų prieinamumą miesto gyventojams.1.2.2 uždavinys. Stiprinti visuomenės sveikatinimo veiklą.1.2.3 uždavinys. Modernizuoti savivaldybės sveikatos priežiūros įstaigas, siekiant aukštesnės jų teikiamų paslaugų kokybės |
| **Susiję Lietuvos Respublikos ir savivaldybės teisės aktai:** Lietuvos Respublikos Vyriausybės programa (šešioliktosios Vyriausybės 2012–2016 metų programa), Lietuvos Respublikos vietos savivaldos įstatymas, Lietuvos Respublikos sveikatos sistemos įstatymas, Lietuvos Respublikos sveikatos priežiūros įstaigų įstatymas, Lietuvos Respublikos visuomenės sveikatos priežiūros įstatymas, Lietuvos Respublikos visuomenės sveikatos stebėsenos (monitoringo) įstatymas, Lietuvos Respublikos žmonių užkrečiamųjų ligų profilaktikos ir kontrolės įstatymas, Lietuvos Respublikos triukšmo valdymo įstatymas, Lietuvos Respublikos geriamojo vandens įstatymas, Lietuvos Respublikos nuodingų medžiagų kontrolės įstatymas, Lietuvos Respublikos cheminių medžiagų ir preparatų įstatymas, Lietuvos Respublikos narkologinės priežiūros įstatymas, Lietuvos Respublikos sveikatos draudimo įstatymas, Lietuvos Respublikos pacientų teisių ir žalos sveikatai atlyginimo įstatymas, Lietuvos Respublikos sveikatos priežiūros įstaigų restruktūrizavimo strategija, Lietuvos Respublikos Vyriausybės patvirtintas Sveikatingumo metų visuomenės sveikatos stiprinimo priemonių planas, Lietuvos Respublikos Vyriausybės patvirtintos Priklausomybės ligų prevencijos, gydymo, reabilitacijos ir reintegracijos paslaugų sistemos sukūrimo koncepciją (gaires), Klaipėdos miesto savivaldybės tarybos 2011 m. sausio 27 d. sprendimu Nr. T2-21 patvirtintas Klaipėdos miesto savivaldybės visuomenės sveikatos rėmimo specialiosios programos sudarymo ir vykdymo tvarkos aprašas, Klaipėdos miesto savivaldybės tarybos 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_